1. ปัจจัยความเสี่ยง (Risk Assessments)

1.  ความเสี่ยงของการเปลี่ยนแปลงเทคโนโลยีการผลิตที่สำคัญ (Manufacturing Technology
    Risk)

อุตสาหกรรมอิเล็กทรอนิกส์มีลักษณะการเปลี่ยนแปลงเทคโนโลยีอย่างรวดเร็วและความเสี่ยงของเทคนิคที่ล้าสมัย
กระนั้นก็ดีพัฒนาการของเทคโนโลยีการผลิตมีแนวโน้มการเปลี่ยนแปลงค่อยเป็นค่อยไปและสามารถพยากรณ์ได้
แต่ยังคงมีความเสี่ยงของการสูญเสียความสามารถในการแข่งขัน
ถ้าบริษัทขาดการลงทุนอย่างต่อเนื่องในเครื่องจักรและขยายการผลิตที่ทันสมัย

กลยุทธ์

บุคลากรด้านเทคนิคของบริษัทได้ให้ข้อเสนอแนะอย่างสม่ำเสมอ
ถึงพัฒนาการเทคโนโลยีการผลิตและคำเสนอแนะต่อฝ่ายจัดการถึงเทคโนโลยีที่บริษัทควรลงทุนเพื่อรักษาความสามารถในการแข่งขัน
ยิ่งไปกว่านั้น บริษัทได้มีความสัมพันธ์ที่ดีกับมหาวิทยาลัยมหานคร
และสถาบันเทคโนโลยีพระจอมเกล้าเจ้าคุณทหารลาดกระบัง ในด้านความช่วยเหลือความรู้ใหม่ๆ
และการถ่ายทอดเทคโนโลยี เพื่อลดความเสี่ยงของเทคโนโลยีการผลิตที่ล้าสมัย

1.2 ความความเสี่ยงจากการเปลี่ยนแปลงเทคโนโลยีของผลิตภัณฑ์ (Product Technology
Risk)

การเปลี่ยนแปลงอย่างรวดเร็วในเทคโนโลยีผลิตภัณฑ์และความเสี่ยงที่ตามมาจากการล้าสมัยของผลิตภัณฑ์
เห็นได้อย่างเด่นชัดในกลุ่มสินค้าประเภทคอมพิวเตอร์และสินค้าอุปโภคบริโภค
ซึ่งแตกต่างไปจากกลุ่มสินค้าอุตสาหกรรมที่ได้รับการออกแบบในเชิงอนุรักษ์
ไม่มีการเปลี่ยนแปลงอย่างฉับพลัน และมีวงจรผลิตภัณฑ์ที่ยาวนานกว่า

กลยุทธ์

บริษัทไม่ได้รับผลกระทบอย่างรุนแรงต่อความเสี่ยงที่เกี่ยวกับความล้าสมัยของผลิตภัณฑ์
เนื่องจากบริษัทไม่ต้องรับผิดชอบในพัฒนาการของสินค้าและไม่ได้ครอบครองใบอนุญาตหรือสูตรการผลิตสินค้า
บริษัทเพียงแต่ดำเนินธุรกิจรับผลิตสินค้าตามคำสั่งซื้อจากลูกค้า
และลูกค้าผูกพันในสินค้าที่บริษัทผลิตอย่างมีคุณภาพตามที่ตกลงกันไว้
และด้วยกลยุทธ์บริษัทในการมุ่งเน้นการผลิตกลุ่มสินค้าอุตสาหกรรม
ซึ่งเทคโนโลยีมีการเปลี่ยนแปลงแบบค่อยเป็นค่อยไป จึงช่วยลดความเสี่ยงจากสินค้าล้าสมัย
นอกจากนี้ การที่บริษัทมีฐานลูกค้าที่หลากหลาย
ย่อมทำให้มีความเสี่ยงจากการเปลี่ยนแปลงเทคโนโลยีของผลิตภัณฑ์ลดน้อยลงด้วย

1.3 ความเสี่ยงในเรื่องกำลังการผลิต (Capacity Risk)

บริษัทต้องมั่นใจว่ามีกำลังการผลิตอย่างเพียงพอที่ตอบสนองความต้องการของลูกค้า มิฉะนั้นแล้ว
บริษัทอาจมีความเสี่ยงในการสูญเสียคำสั่งซื้ออาจนำไปสู่การสูญเสียลูกค้าในที่สุด ไม่เพียงเท่านั้น
เนื่องจากระยะเวลาเฉลี่ยการรับชำระหนี้จากลูกค้ายาวกว่าระยะเวลาเฉลี่ยการจ่ายชำระหนี้
บริษัทต้องมั่นใจว่ามีเงินทุนหมุนเวียนที่เพียงพอสำหรับการสั่งซื้อวัตถุดิบเพื่อรองรับความต้องการที่เติบโตขึ้น

กลยุทธ์

บริษัทได้รักษาการเติบโตอย่างมั่นคงและสม่ำเสมอในระหว่างปี พ.ศ. 2542 – 2544
ด้วยการบริหารเงินทุนหมุนเวียนอย่างระมัดระวัง
ระดับเงินทุนหมุนเวียนในปัจจุบันเป็นผลโดยตรงจากการสร้างกำไรในการดำเนินธุรกิจของบริษัทฯ
นอกจากเงินทุนหมุนเวียนที่เพิ่มขึ้นจาก (กำไร) ภายในบริษัทเองแล้ว ปัจจุบันบริษัทฯ
ได้รับวงเงินสินเชื่อเพื่อการส่งออกจำนวน 360 ล้านบาท จากธนาคารพาณิชย์ในประเทศ ณ วันที่
31 ธันวาคม 2544 บริษัทได้ใช้วงเงินสินเชื่อดังกล่าวเป็นจำนวน 92 ล้านบาท (ประมาณร้อยละ
25 ของวงเงินที่ได้รับ) สินเชื่อดังกล่าวนี้มีลักษณะหมุนเวียน (Revolving)
และสามารถขยายเพิ่มขึ้นตามปริมาณธุรกิจที่เพิ่มขึ้น

นอกจากนี้บริษัทฯ ยังได้รับสินเชื่อระยะสั้นในรูปแบบต่างๆ อาทิเช่น วงเงินเบิกเกินบัญชี
และตั๋วสัญญาใช้เงิน เป็นต้น
ดังนั้นฝ่ายจัดการจึงมั่นใจในความพอเพียงของเงินทุนหมุนเวียนเพื่อรองรับอัตราการเติบโตทางธุรกิจที่คาดหมายไว้
สำหรับในด้านกำลังการผลิตนั้น บริษัทมีแผนการขยายกำลังการผลิตในปี พ.ศ. 2545
เพื่อรองรับความต้องการในปี พ.ศ. 2545 และปี พ.ศ. 2546 และบริษัทฯ
มีความพร้อมในด้านเงินทุนเพื่อการขยายกำลังการผลิตที่จำเป็นดังกล่าวอย่างมั่นใจ

1.4 ความเสี่ยงในการแข่งขัน (Competition Risk)

ธุรกิจรับจ้างผลิตผลิตภัณฑ์อิเล็กทรอนิกส์อยู่ในประเภทที่มีการแข่งขันสูงและตลอดมาบริษัทฯ
ต้องต่อสู้กับคู่แข่งขันที่แข็งแกร่งในระดับนานาชาติ ดังนั้นจึงมีโอกาสที่บริษัทฯ
อาจจะสูญเสียลูกค้าได้ทุกเมื่อในการดำเนินธุรกิจ ดังนั้นบริษัทจำเป็นต้องมีกลยุทธ์ที่ชัดเจน
เพื่อต่อสู้กับแรงกดดันในการดำเนินธุรกิจ

กลยุทธ์

บริษัทฯ ได้มีกลยุทธ์ที่ชัดเจนโดยการมุ่งเน้นในผลิตภัณฑ์ที่มีระดับความซับซ้อนสูง
ซึ่งต้องการคุณภาพระดับสูงสุดและเงินทุนอย่างเพียงพอในการพัฒนาความสามารถของวิศวกรในการผลิตและทดสอบผลิตภัณฑ์
กลยุทธ์ดังกล่าวนี้ทำให้บริษัทฯ ประสบความสำเร็จ
และปราศจากคู่แข่งทางตรงที่มีต้นทุนการผลิตที่ต่ำกว่าแต่ไม่สามารถแข่งขันกับบริษัทฯ
ในเรื่องของระดับคุณภาพและบริการลูกค้าที่ดีเยี่ยม ดังปรากฏข้อเท็จจริงที่บริษัทฯ
ไม่เคยสูญเสียลูกค้าให้แก่คู่แข่งเลย ด้วยความสำเร็จในนโยบายดังกล่าวนี้
ฝ่ายจัดการเชื่อมั่นว่าลูกค้าได้ตระหนักถึงคุณภาพสินค้าและบริการอันดีเลิศของบริษัทฯ
ด้วยการตะหนักถึงภารกิจนี้ บริษัทฯ
จึงมุ่งมั่นที่จะพัฒนาและส่งเสริมความรู้และความสามารถให้แก่พนักงาน นอกจากนี้บริษัทฯ
ยังมีนโยบายในการจ่ายผลตอบแทนที่สูงกว่ามาตรฐานการจ้างงานทั่วไป
รวมถึงสภาพการทำงานและผลประโยชน์อื่นแก่พนักงาน
เพื่อรักษาไว้ซึ่งบุคลากรที่มีคุณภาพและเป็นการเพิ่มขวัญและกำลังใจของพนักงาน

1.5 ความเสี่ยงจากอัตราแลกเปลี่ยน (Exchange Risk)

ค่าใช้จ่ายหลักในการผลิตสินค้าของบริษัทฯ ก็คือ การสั่งซื้อวัตถุดิบจากต่างประเทศ
ซึ่งส่วนใหญ่อยู่ในรูปเงินตราต่างประเทศ (เกือบทั้งหมดเป็นรูปเงินเหรียญสหรัฐ) ในขณะเดียวกัน
บริษัทฯ มียอดขายเกือบทั้งหมดในรูปเงินเหรียญสหรัฐเช่นกัน
ดังนั้นจึงเป็นการลดความเสี่ยงจากอัตราแลกเปลี่ยนให้น้อยที่สุด
อย่างไรก็ตามการบันทึกรายการบัญชีทั้งรายได้และค่าใช้จ่ายอยู่ในรูปเงินบาท
ดังนั้นความผันผวนจากอัตราแลกเปลี่ยนอาจมีผลก่อให้เกิดกำไรหรือขาดทุนจากอัตราแลกเปลี่ยน
ความเสี่ยงจากอัตราแลกเปลี่ยนนี้ยังมีมากขึ้นด้วยข้อเท็จจริงที่ว่าระยะเวลาเฉลี่ยการรับชำระหนี้ยาวกว่าระยะเวลาเฉลี่ยการจ่ายชำระหนี้

กลยุทธ์

นอกจากการที่บริษัทฯ
พยายามกำหนดการซื้อวัตถุดิบและการขายสินค้าให้อยู่ในรูปเงินเหรียญสหรัฐแล้ว บริษัทฯ
บริหารความเสี่ยงจากอัตราแลกเปลี่ยนด้วยการใช้สัญญาซื้อขายเงินตราต่างประเทศล่วงหน้า
(Forward Exchange Contract) ซึ่งเป็นวงเงินสินเชื่อประเภทหมุนเวียน (Revolving)
ทั้งรูปเงินบาทและเงินตราต่างประเทศที่บริษัทฯ ได้รับจากธนาคาร
และเป็นเครื่องมือในการป้องกันความเสี่ยงจากความผันผวนของอัตราแลกเปลี่ยนได้อย่างมีประสิทธิภาพ

1.6 ความเสี่ยงจากการมีลูกค้ารายใหญ่รายหนึ่งรายใดหรือกลุ่มหนึ่งกลุ่มใด (Risk of over
Reliance on One Customer or One Sector)

มีหลายบริษัทที่รับจ้างผลิตสินค้าอิเล็กทรอนิกส์ได้รับความลำบากหรือได้รับผลกระทบที่รุนแรงจากการที่มีลูกค้ารายใหญ่เพียงรายเหนึ่งรายใดหรือกลุ่มหนึ่งกลุ่มใด
ไม่มีคำสั่งซื้อหรือลดจำนวนคำสั่งซื้อเมื่ออยู่ในภาวะเศรษฐกิจถดถอย

กลยุทธ์

ฝ่ายจัดการได้ตระหนักถึงความเสี่ยงจากการต้องพึ่งพาลูกค้ารายใหญ่ๆ ไม่กี่ราย
จึงดำเนินการกระจายฐานลูกค้า กลุ่มตลาดเป้าหมาย และกลุ่มภาคพื้นทวีป ให้กว้างขวางยิ่งขึ้น
โดยในปี พ.ศ. 2544 ลูกค้ารายใหญ่ที่สุดของบริษัทมียอดขายน้อยกว่าร้อยละ 12 ของยอดขายรวม
และในขณะที่ลูกค้ารายใหญ่ 5 รายแรกก็มียอดขายรวมกันน้อยกว่าร้อยละ 39 ของยอดขายรวม
สำหรับสัดส่วนการขายที่ใหญ่ที่สุด (ประมาณร้อยละ 30)
อยู่ในกลุ่มสินค้าอุตสาหกรรมที่สร้างกำไรให้แก่บริษัทฯ แต่บริษัทฯ
ก็ยังมีกำไรส่วนเพิ่มอีกมากที่มาจากสินค้าในกลุ่มอุตสาหกรรมยานยนต์ กลุ่มสื่อสารและโทรคมนาคม
กลุ่มอุปกรณ์สำนักงานอัตโนมัติ และ กลุ่มอุปกรณ์สื่อด้านเสียงและภาพ
จึงก่อเกิดดุลยภาพในการกระจายกลุ่มฐานลูกค้า

สำหรับการแบ่งกลุ่มฐานลูกค้าในเชิงภูมิประเทศ
ยอดขายส่วนใหญ่มาจากกลุ่มลูกค้าในยุโรปตะวันตกและกลุ่มสแกนดิเนเวียน อย่างไรก็ดี
ยอดขายที่มาจากกลุ่มลูกค้าในอเมริกาเหนือได้เติบโตเพิ่มขึ้นเป็นร้อยละ 29 ของยอดขายรวม ในปี
2544

กล่าวโดยสรุป บริษัทฯ
มีการกระจายกลุ่มลูกค้าตามลักษณะประเภทอุตสาหกรรมและตามลักษณะภูมิประเทศที่เหมาะสมและมีโครงสร้างที่แข็งแกร่ง
ซึ่งเป็นการลดความเสี่ยงจากการหดตัวที่ไม่ได้คาดหมายจากลูกค้ารายหนึ่ง
รายใดหรือกลุ่มหนึ่งกลุ่มใด